# Alexandru Jula

### De la Wikipedia, enciclopedia liberă

Alexandru Jula (* 24 iulie 1934, Şimleu Silvaniei) este un interpret de muzică uşoară. A debutat la Televiziune pe 23 august 1962, iar la Radio pe 1 ianuarie 1963.

## [modifică] Activitatea profesională

De la 1 octombrie 1954 intră în echipa Teatrului Muzical "Nicolae Leonard" din Galaţi, secţia estradă. Acolo debutează în spectacolul "Sugestii şi reclamaţii" cu piesele "E toamnă iar" (Şt. Kardoş) şi povestea cu Ileana Cosânzeana" (Nicolae Kirculescu).

Între 1965-1971 colaborează şi la premierele Teatrului "Constantin Tănase" din Bucureşti ("Carnaval la Tănase", "Aventurile unei umbrele", "Al optulea magnific", etc), numărându-se printre invitaţii permanenţi ai spectacolelor Capitalei. Din 1972, timp de 8 ani, este cooptat şi în colectivul Teatrului "Fantasio" din Constanţa.

Alături de Ionel Miron şi de Ilona Moţica a montat spectacolul "Fantasio Studio 1" jucat în stagiunile 1970/1971 şi 1971/1972 ale teatrului constănţean. Tor alături de Ionel Miron a realizat spectacolul gălăţean "Doi pe un balansoar... muzical" care a înregistrat peste 350 de reprezentaţii.

Primul single (realizat în 1966 împreună cu Ionel Miron) este urmat de alte 4 apariţii personale, dintre care discul editat în 1968 înregistrează vânzări considerabile (conţine piesele "Soţia prietenului meu", "Floare albă din Pireu" şi coveruri).

De-a lungul timpului a participat la festivaluri naţionale şi internaţionale unde a câştigat mai multe premii:

- Este laureat al Concursului de creaţie şi Interpretare "Melodii '79" pentru interpretarea piesei "Am auzit de dragoste" (V. Veselovschi).
- În 1968 participă la Festivalul de la Berlin.
- În 1978 participă la Festivalul de la Poznan, Polonia.
- La Festivalul de muzica uşoară de la Mamaia participă în 1966 şi în 1969.
- In anul 1998, la Constanţa primeşte Diploma de Excelenţă la Festivalul Naţional al Teatrelor de Revistă.
- În anul 2000 obţine Premiul Naţional de Revistă.
- În 2002 primeşte Diploma de Onoare în cadrul Galei Muzicii Uşoare Româneşti "O zi printre stele" a Ministerului Culturii şi Cultelor.
- Tot în anul 2002 este desemnat Cetăţean de Onoare al municipiului Galaţi.

## [modifică] Piese din repertoriu

"Primul ghiocel" (Elly Roman); "Hai să-ti arăt Bucureştiul noaptea" (Sile Dinicu); "Nu-s vorbe în zbor" (Vasile V. Vasilache); "Nu-ţi fie teamă de-un sărut" (Camelia Dăscălescu); "Când liliacul va-n flori" (Gelu Mihăilă); "Fiindcă astă seară te-ntâlnesc" (Aurel Giroveanu); "Iubire târzie", "Haz de necaz" (Dumitru Lupu); "Ale tale" (Aurel Manolache); "Amintiri de vara" (Traian Iordanovici); "Cânta o mandolină" (Gherase Dendrino)

## [modifică] Albume

- Mi-ai adus iar primavara (1968)
- Mă-norc la tine (1987)
- Un dor o speranţă (1989)
- Iubire târzie (1999)
- Cântaţi cu bunicul (2001)

## [modifică] Duetul vocal "Jula şi Miron"

Alexandru Jula şi Ionel Miron au făcut parte din colectivul artistic al Teatrului Muzical "Nicolae Leonard" din Galaţi.

### [modifică] Piese din repertoriu

Cântă, cântă Dunărea", "Suntem prieteni" (George Grigoriu); "Nu te mai gândi" (Ion Cristinoiu); "Mandoline" (M. Ionescu); "Ale tale" (Aurel Manolache); "La revedere" (Nicolae Kirculescu); "Am auzit de dragoste" (Vasile Veselovschi).

## [modifică] Surse

- Daniela Caraman Fotea, Titus Andrei- "Alternative Pop-Dance", editura Humanitas Educaţional, 2003, Bucureşti.
- Daniela Caraman Fotea- "Meridianele Cântecului", editura Muzicală, 1989, Bucureşti.

Adus de la "http://ro.wikipedia.org../../../a/l/e/Alexandru_Jula_3624.html"

Categorii: Cântăreţi români | Naşteri în 1934

##### Views

- Articol
- Discuţie
- Versiunea curentă

##### Caută